**ZOPAKOVANIE:**

**PRVÝ KONDICIONÁL/1.podmienková veta**

**Vedľajšie vety podmienkové** sú také vety, ktoré v sebe nosia podmienku, ktorá musí byť splnená, aby sa dej hlavnej vety mohol odohrať, mohol prebehnúť. Pre tieto vety je najtypickejšia spojka IF.

**Vedľajšie vety podmienkové** majú dve základné časti:

1. **IF-CLAUSE**(= **vedľajšia veta** ⇒ *obsahuje podmienku*)
2. **MAIN CLAUSE** (= **hlavná veta** ⇒ *uvádza výsledok, ktorý (ne)prebehne, (ne)prebehol po splnení podmienky*)

***Prvý kondicionál****používame vtedy, ak sa veta vzťahuje na****budúcnosť****.*

*Podmienka, ktorú uvádzame vo vete je****reálna****a teda je možné, že dôjde k jej naplneniu.*

**Ak budem mať dosť času, pôjdem plávať.**→ Čo urobím keď, bude splnená podmienka “mať dosť času”? – pôjdem plávať ⇒ je to teda reálna podmienka, je možné, že ten čas mať budem – navyše, je to typ podmienky, ktorá sa týka budúcnosti.

Prvý kondicionál tvoríme nasledovne:

|  |
| --- |
| **IF + present simple + will****Vedľajšia veta (if-clause)** obsahuje **prítomný čas** a **hlavná veta (main clause)** obsahuje **WILL**. |

Po IF**budúcnosť nevyjadrujeme pomocou budúceho času**, ale budúci význam tu vytvára **PRESENT SIMPLE**. Existujú však niektoré špecifické situácie, kedy sa WILL môže použiť aj po IF. Na túto problematiku sa však pozrieme v inom článku.

* If I  have enough time, I will go swimming.



* If you **don’t hurry**, you**‘ll** miss the bus.
* If we **leave** at eight o’clock, we **will** be there by half past nine.

Namiesto **PRESENT SIMPLE** môžete **vo vete po IF (vedľajšej)** použiť **PRESENT CONTINUOUS** (prítomný priebehový), či**PRESENT PERFECT** (predprítomný čas).

* If you **have finished** eating, we will go for a walk.
* If we **are working** till ten, we will have to go home by bus at eleven.

Namiesto**WILL** môžete v**MAIN CLAUSE (hlavnej vete)** použiť **MODAL VERBS (modálne slovesá)** ako napr. **CAN / MAY / MIGHT / MUST / SHOULD** alebo napr.**IMPERATIVE (rozkazovací spôsob)**.

* If you have finished eating, we**can** go out. – Ak doješ, môžeme ísť von.
* If you go shopping, **call me**. – Ak pojdeš nakupovať, zavolaj mi.

Cvičenie:

Prelož a použi 1.kondicionál

1. Ak bude zajtra pršať, zostaneme doma.
2. Ak povieš pravdu, nezavolám políciu.
3. Ak John vyhrá túto hru, bude šampión.
4. Budem veľmi smutná, keď teraz odídeš.
5. Ak vyhrám v lotérii, kúpim si nový dom.